  Майя Бывальцева Та арня кутсконын Удмуртиын куазь кезьыт луоз, арня шорын шунытскоз, собере нош ик кезьытскоз. Со сярысь улосвыл Гидрометцентрлэн пресс-службаез ивортӥз. Куазь кезьыт кариськыны кутскиз арнянуналэ, 5-тӥ тулыспалэ, ӝытазе, кылем уйин температура -17…-23 градусозь лэзькиз. Нуназе зэмос тол куазь шумпоттэ: омырын -12…-18 градус, инбамын шунды пиштэ. Пуксёнэ, 7-тӥ толсуре, потон уе эшшо кезьытгес луоз, термометръёс -23…-28 градус возьматозы. Нуназе -13…-18 градус возиськоз, уз лымыя. 8-тӥ толсуре куазь воштӥськыны кутскоз. Уйин куд-ог интыосын лымы кӧня ке усёз, нуназе тросгес лымыялоз, кот лымы усёз. Уйин -13…-18, нуназе -1…-6 градус луоз. 9-тӥ но 10-тӥ толсуре интыосын ӧжыт лымыялоз. Уйин -4…-9, нуназе -2…-7 градус возиськоз. Сюресъёс вылын йӧвалег луоз, 8-тӥ толсуре – лымы вӧлдэт Нырысь-валысь чакланъёсъя, шутэтскон нуналъёсы выльысь кезьытскоз, лымыяны кулэ ӧвӧл. Ватсалом, кылем кӧснуналэ, 4-тӥ толсуре, Удмуртиын температурая рекорд нош ик выльдӥськиз. Элькунъя -2…-3,5 градус вал, Ижысь метеостанциын термометр -3,3 градус возьматӥз. 1961-тӥ арын та нуналэ -2,5 градус пусъемын вал. Тодэ вайытом, толсур кутсконын Удмуртиын температурая рекорд кыкетӥзэ выльдӥськиз ни.  Тегъёс: Ижкар Гидрометцентр Удмуртия куазь Тол  